Ainia

Ainia és társa, Kallisztó

### Tárgyak

Íj - ÁrésztólKét félhold alakú sarló - Édesanyjától örökölteLándzsa - saját készítésű (ritkán használja)

*"Mindig olyan jól esett neki, ha túl nagyképű férfiakat provokálhatott. Olyan jó látni, ahogy ilyenkor gyerekesen felkapják a vizet és egyből támadnak vagy szitkozódnak, visszaszólnak, esetleg gyáván mást küldenek érte, hogy kapják el. Sosem gondolkodnak el azon, amit mond nekik, a becsületük és büszkeségük ennél sokkal nagyobb."*

Ainia Árész és az amazon törzs királynőjének gyermeke az Age of Mythology világában. Van egy nővére, Derinóé, ők ketten a jelenlegi királynői az amazonoknak. Ainia a háborúért felel, Derinóé pedig a megszerzett területeket igazgatja.

## Története

### Családi háttér

Ainia-nak nem volt egy túl bonyolult élete. Az amazonok között született, apja Árész, aki megtisztelte az édesanyját azzal, hogy gyermeket nemzhet vele. Az édesanyja a törzs egyik királynője volt: ő uralkodott a megszerzett területek felett. Mikor Ainia megszületett, a nővére, Derinóé már hároméves volt.

Sosem volt titok, hogy az anyjuk mindkettejüket a királynői pozícióra tervezi. Így hát már korán nekiállt őket edzeni.

### Kallisztó, az elvarázsolt medve

Egyik vadászata alkalmával belebotlott egy hatalmas, de izmos medvébe. Valamiért furcsa érzése támadt, de aztán eszébe ötlött egy régi történet, Kallisztó története, aki Artemisz egyik vadásza volt, de Zeusz megerőszakolta, így kénytelen volt elhagyni a vadászokat. Héra pedig medvévé változtatta. Belenézett az állat szemébe, majd letette a fegyverét és meghajolt előtte. Számára mindig is hatalmas jelentőséggel bírtak Artemisz vadászai, felnézett rájuk. Úgy tűnt, a medve is megértette, ő is meghajolt. Tényleg ő volt Kallisztó. Innentől kezdve társak voltak, így ő volt az egyetlen, aki nem lóháton, hanem medvén lovagolt. Apja megjutalmazta lánya bölcs cselekedetét és neki ajándékozta a mostani íját.

### Háború és bosszú: út a királynői posztig

Mivel Árésztól származott, nagy jövőt jósoltak neki, hiszen az isten és Artemisz voltak azok, akiket az amazonok tiszteltek. Ez így is lett. Nővérével karöltve mindent megtettek, hogy a népük a lehető legjobban éljen. Szerették őket. Azonban túlzottan messzire mentek: az egyik görög város segítséget hívott és együttesen indítottak támadást ellenük. A katonai része a törzsnek épp máshol küzdött: ez egy csapda volt. Könnyedén legyőzték az amazonok királynőjét és rengeteg társukat is. Hatalmas volt a veszteség, ráadásul a másik csapatot is rendesen megritkították. Úgy tűnt, szétesik a törzs.
Ainia-t fűtötte a bosszúvágy, tenni akart ez ellen valamit. Mivel mindkét királynőjük meghalt, újakat választottak, s nem meglepő módon Ainia-t és Derinóé-t választották meg: előbbi volt a harcért felelős, utóbbi pedig kormányozta a megszerzett területeket.

Mind kettejüket fűtötte a tenni akarás: mint kiderült nem más támadta meg őket, mint Atlantisz. Hatalmas támadást szerveztek ellenük, ami jó pár évbe beletelt, hiszen mindent elölről kellett kezdeniük. De nem adták fel. Uralkodásuk alatt újból felvirágzott a törzsük, újabb területeket szereztek. Végül megindították a támadást Atlantisz ellen Ainia vezetésével. Két évbe telt, de bevették, így ők voltak az elsők, akiknek sikerült elfoglalnia a helyet. Lassan és kegyetlenül álltak bosszút azokon, akik anno a feledésbe akarták taszajtani őket.

### Út Trójáig

Azonban az egyik papjuk megátkozta a nővérét: azt mondta, nem lesz többé virágzó uralkodásuk. Először ügyet sem vetettek rá, de beigazolódott, amit mondott: valóban kissé hanyatlásnak indultak területeik.
Ezért Ainia elindult, hogy keressen valakit, aki leszedi róluk ezt az átkot. Pár hónapra rá meg is találta az emberét: Priamosz, trójai király megtörte ezt az átkot. Cserébe pedig azt kérte, segítse a törzs a trójai sereget a görögök ellen, illetve a királynőjüknek meg kell ölnie Akhilleusz-t. Ainia megígérte, hogy visszatér a legjobb harcosaival, így hazaindult Atlantiszba, ugyanis oda rendezkedett be nővére, az volt a legvédhetőbb. Meghozta a jó hírt, majd összeszedte tizenkét legjobb harcosát, búcsút vett nővérétől, megmondva neki, hogy ha nem térne vissza, gondoskodjon az utódjáról, majd útnak indult Trója felé…

## Kinézet

Ainia vékony, izmos nő, akinek bőrét szinte mindig kék törzsi festés fedi. Hosszú, egyenes mézszőke haja van és smaragdzöld, átható és néha kegyetlen tekintete. Szereti a kényelmes, bő ruhákat, csak nadrágot hord. A színes, mintás ruhákat sem veti meg, amik itt-ott igen sok mindent is mutathatnak testéből.

## Személyiség

Nem egy barátkozós típus: legalábbis férfiakkal. Az amazonok megvetik a férfi nemet, csak gyermeknemzés alkalmával érintkeznek velük, illetve esetenként háborúban. Fiú gyermekeiket meg is ölik, csak a lányokat hagyják életben. Kifejezetten szereti provokálni a férfiakat, nyelve éles és csak úgy csöpög belőle a szarkazmus. Emellett igen határozott és erős személyiségű: elvégre ő felel a háborúért. Társaiért mindent megtenne, jó vezetőnek tartják, mindenhova követik őt.

## Képességek, eszközök

### Árész íja

Apjától kapott íja nem bír varázserővel, egész egyszerűbben csak pontos célzást és nagyobb összeszedettséget biztosít Ainia-nak.

### Félhold alakú sarlók

Édesanyjától örökölte őket. Ezeket használja legtöbbször. Az amazonok előszeretettel alkalmaznak pajzsot is, ő ki nem állhatja, így két sarlója van. (karakterképen látszódik)

### Lándzsa

Ő készítette saját magának. Ritkán használja, nem a kedvenc fegyvere. Ilyenkor kénytelen használni egy egyszerű pajzsot is, pont emiatt nem kedveli ezt a fegyvert.

### Kallisztó

Ő az legjobb barátnője, bár medve alakban kénytelen élni, Ainia-val különleges komminukációs képességei vannak.

## Érdekességek

* Allignment-je: "Lawful Neutral"
* MBTI személyiségtípusa: ENTJ - Parancsnok
* Utálja az édességeket